Proposta għal REGOLAMENT TAL-KUNSILL li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali /* COM/2013/0227 final - 2013/0118 (NLE) */





MEMORANDUM TA’ SPJEGAZZJONI 1. KUNTEST TAL-PROPOSTA Il-kwoti tariffarji awtonomi tal-Unjoni huma meħtieġa għal prodotti li l-produzzjoni tagħhom fl-Unjoni ma tlaħħaqx mal-ħtiġijiet tal-industriji li jagħmlu użu minnhom fl-Unjoni għall-perjodu tal-kwota attwali. Bi tweġiba għat-talbiet minn diversi Stati Membri, il-Kummissjoni flimkien mal-esperti tal-gvernijiet ikkonċernati, ikkunsidrat jekk għandhomx jinfetħu kwoti tariffarji awtonomi għal ċerti prodotti agrikoli u industrijali. Fit-22 ta’ Diċembru 2009 il-Kunsill adotta r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali sabiex id-domanda tal-Unjoni għall-prodotti kkonċernati tkun tista’ tintlaħaq b'kundizzjonijiet mill-aktar favorevoli. Il-kwoti tariffarji tal-Unjoni għandhom jinfetħu b'rata żero jew b’rati mnaqqsa tat-Tariffa Doganali Komuni awtonoma għal volumi xierqa, mingħajr ma jfixklu s-swieq għal prodotti bħal dawn. Id-diskussjonijiet li saru fil-laqgħat tal-Grupp Ekonomiku dwar il-Kwistjonijiet Tariffarji, urew li l-Istati Membri kienu diġà lesti li jiftħu kwoti għall-prodotti koperti bil-proposta għal Regolament, mingħajr ma jfixklu s-swieq ta’ prodotti bħal dawn. Barra minn hekk, sar meħtieġ li jkunu addattati l-kwoti elenkati fl-Anness II ta' din il-proposta: għall-ordni nru 09.2620 u 09.2633, kellha tinbidel id-deskrizzjoni u għall-ordni nru 09.2629 kellha tiżidied kodiċi oħra tat-TARIC. Barra minn hekk, fl-interessi tat-trasparenza, l-iskadenza tal-kwoti bl-ordni nru 09.2632 u 09.2917 ġew integrati fl-Anness II ta' din il-proposta għal regolament biex tkun imħabbra d-data li fiha dawn il-kwoti ma jitkomplewx. Il-proposta hija konformi mal-politiki tal-agrikoltura, il-kummerċ, l-impriżi, l-iżvilupp u r-relazzjonijiet esterni. B'mod speċjali, din il-proposta mhijiex se tkun ta' żvantaġġ għal pajjiżi li qegħdin jibbenefikaw minn ftehim ta' kummerċ preferenzjali mal-UE (pereżempju l-SPĠ, is-sistema tal-AKP, il-pajjiżi kandidati u l-pajjiżi kandidati potenzjali). 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT Il-Grupp dwar il-Kwistjonijiet ta' Ekonomija Tariffarja li jirrappreżenta lill-industriji ta' kull Stat Membru ġie kkonsultat. Il-kwoti elenkati kollha jirriflettu l-ftehim li sar mill-Grupp. Ma ssemmewx ir-riskji potenzjalment serji b’konsegwenzi rriversibbli. Il-proposta se ssegwi proċedura ta' konsultazzjoni fost is-servizzi u se tiġi ppubblikata wara l-adozzjoni tagħha mill-Kunsill. 3. L-ELEMENTI ĠURIDIĊI TAL-PROPOSTA L-emenda ta' Regolament tal-Kunsill li jiftaħ u jipprovdi għall-ġestjoni ta' ċerti kwoti tariffarji awtonomi tal-Unjoni għal ċerti prodotti agrikoli u industrijali fuq il-bażi legali tal-Artikolu 31 tat-Trattat dwar il-Funzjonament tal-Unjoni Ewropea. Permezz ta' dan l-Artikolu, il-kwoti tariffarji awtonomi huma stabbiliti mill-Kunsill li jaġixxi fuq maġġoranza kwalifikata fuq il-bażi ta' proposta mill-Kummissjoni. Il-proposta taqa' fil-kompetenza esklużiva tal-Unjoni. Għalhekk il-prinċipju ta’ sussidjarjetà ma japplikax. Dan is-sett ta’ miżuri huwa konformi mal-prinċipji għas-simplifikazzjoni tal-proċeduri għall-operaturi li qegħdin jaħdmu f’kummerċ barrani u mal-komunikazzjoni tal-Kummissjoni tal-2011 dwar is-sospensjonijiet tat-tariffi awtonomi u tal-kwoti (C 363, 13.12.2011, p. 6). 4. IMPLIKAZZJONI BAĠITARJA Dazji doganali li ma nġabrux, li jammontaw għal madwar EUR 8,8 miljun fis-sena. L-effett fuq ir-riżorsi proprji tradizzjonali tal-baġit huwa ta’ –EUR 6,6 miljun fis-sena (75 % x EUR 8,8 miljun fis-sena). 2013/0118 (NLE) Proposta għal REGOLAMENT TAL-KUNSILL li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu, Wara li kkunsidra l-proposta tal-Kummissjoni Ewropea, Billi: (1) Biex ikunu żgurati fornimenti suffiċjenti u bla waqfien ta' ċerti prodotti li l-produzzjoni tagħhom mhijiex suffiċjenti fl-Unjoni u biex jiġi evitat kwalunkwe tfixkil fis-suq għal ċerti prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (KE) Nru 7/2010[1]. Prodotti li ma jaqbżux il-limiti tal-kwoti tariffarji jistgħu jkunu impurtati b’rati ta’ dazju żero jew imnaqqsa. Għall-istess raġunijiet huwa neċessarju li jinfetħu, b'seħħ mill-1 ta' Lulju 2013, kwoti tariffarji ġodda b'rata ta' dazju żero għal volumi xierqa tal-prodotti bin-numri tas-serje 09.2644 u 09.2663 sa 09.2671. (2) Barra minn hekk, għall-kwoti tariffarji awtonomi tal-Unjoni bin-numri tas-serje 09.2620 u 09.2633 id-deskrizzjoni tal-prodott għandha tkun addattata u għan-numru tas-serje 09.2629 għandu jiżdied kodiċi ieħor tat-TARIC. (3) Għall-kwoti tariffarji awtonomi tal-Unjoni bin-numri tas-serje 09.2917 u 09.2632 għandha tiddaħħal id-data tal-iskadenza tal-31.12.2013, billi mhuwiex fl-interess tal-Unjoni li tkompli tagħti kwoti bħal dawn lil hinn minn din id-data. (4) Ir-Regolament (UE) Nru 7/2010 għandu għalhekk jiġi emendat skont dan. (5) Ladarba l-kwoti tariffarji għandhom isiru effettivi mill-1 ta’ Lulju 2013, dan ir-Regolament għandu jibda japplika mill-istess data u jidħol fis-seħħ immedjatament, ADOTTA DAN IR-REGOLAMENT: Artikolu 1 L-Anness tar-Regolament (UE) Nru 7/2010 huwa emendat kif ġej: (1) ir-ringieli bin-numri tas-serje 09.2644 u 09.2663 sa 09.2671 stabbiliti fl-Anness I ta' dan ir-Regolament huma inseriti; (2) ir-ringieli għall-kwoti tariffarji bin-numri tas-serje 09.2620, 09.2629, 09.2632, 09.2633 u 09.2917 jiġu sostitwiti bir-ringieli msemmija fl-Anness II ta' dan ir-Regolament. Artikolu 2 Dan ir-Regolament jidħol fis-seħħ fil-ġurnata tal-pubblikazzjoni tiegħu f’Il-Ġurnal Uffiċjali tal-Unjoni Ewropea. Dan japplika mill-1 ta’ Lulju 2013. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President ANNESS I Kwoti tariffarji msemmija fl-Artikolu 1(1) Nru tas-serje || Kodiċi NM || Kodiċi TARIC || Id-deskrizzjoni || Perjodu tal-kwota || Volum tal-kwota || Dazju fuq il-kwota (%) 09.2663 || ex 1104 29 17 || 10 || Granuli tas-sorgu mitħuna li tal-inqas kienu mnaddfa u deġerminati sabiex jintużaw fil-manifattura ta' prodotti tal-ippakkjar biex jimlew(1) || 1.7-31.12 || 750 tunnellata || 0 % 09.2664 || ex 2008 60 19 ex 2008 60 39 || 30 30 || Ċirasa ħelwa li fiha spirtu miżjud, b’kontenut, jew mingħajr, ta’ zokkor ta’ 9 % f’piż, ta’ dijametru ta’ mhux aktar minn 19,9 mm bl-għadma, għall-użu fi prodotti taċ-ċikkulata(1) || 1.7-31.12 || 500 tunnellata || 10 % (2) 09.2665 || ex 2916 19 95 || 30 || (E,E)-Eża-2,4-dienoat tal-potassju (CAS RN 24634-61-5) || 1.7-31.12 || 4 000 tunnellata || 0 % 09.2666 || ex 3204 17 00 || 55 || Żebgħa C.I. Pigment Red 169 (CAS RN 12237-63-7) || 1.7-31.12 || 20 tunnellata || 0 % 09.2644 || ex 3824 90 97 || 96 || Preparazzjoni li skont il-piż fiha: — || 55 % jew aktar, iżda mhux iżjed minn 78 % ta’ Gluterat Dimetiliku — || 10 % jew aktar, iżda mhux aktar minn 28 % ta’ Adinat Dimetiliku u — || mhux aktar minn 25 % ta’ Suċċinat tad-Dimetiliku 1.7-31.12 3 000 tunnellata 0 % 09.2671 || ex 3905 99 90 || 81 || Poli(butiral tal-vinil) (CAS RN 63148-65-2): — || Li jkun fih bejn 17,5 sa 20 % mol ta' gruppi idrossoli u — || u li d-daqs medju ta' kull partiċella tiegħu (D50) teċċedi 0,6 mm 1.7-31.12 5 500 tunnellata 0 % 09.2667 || ex 8537 10 99 || 51 || Swiċċ bord elettromekkanika: — || bi swiċċ b'ħames pożizzjonijiet, — || b'konduttur tal-elettriku, — || b'ċirkwit integrat, — || b'riċevitur tal-infra aħmar jew mingħajru biex jintuża fil-manifattura ta’ prodotti li jaqgħu fl-intestaturi 8521 u 8528(1) 1.7-31.12 3 000 000 unità 0 % 09.2668 || ex 8714 91 10 ex 8714 91 10 || 21 31 || Qafas ta’ biċikletta, mibni mill-fibri tal-karbonju u r-reżina artifiċjali, miżbugħ, mogħti l-verniċ u/jew illostrat, biex jintuża għall-manifattura tar-roti (1) || 1.7-31.12 || 38 000 unità || 0 % 09.2669 || ex 8714 91 30 ex 8714 91 30 || 21 31 || Furketta ta’ quddiem ta’ biċikletta, magħmula mill-fibri tal-karbonju u r-reżina artifiċjali, miżbugħa, mogħtija l-verniċ u/jew illostrata, għall-użu fil-manifattura tal-biċikletti(1) || 1.7-31.12 || 26 000 unità || 0 % 09.2670 || ex 9405 40 39 || 30 || Il-komponenti kollha ta’ dawl li jaħdem bl-elettriku li jinkludi: — || ċirkwiti stampati u — || dajowds li jarmu d-dawl (LEDs) għall-manifattura ta’ unitajiet tar-retroluminazzjoni għas-settijiet tat-televiżjoni ċatti(1) 1.7-31.12 8 500 000 biċċa 0 % || (1) || Is-sospensjoni tad-dazji hija soġġetta għall-Artikoli minn 291 sa 300 tar-Regolament tal-Kummissjoni (KEE) Nru 2454/93 (ĠU L 253 11.10.1993, p. 1). || || (2) || Ir-rata ta' dazju speċifiku hija applikabbli. || ANNESS II Kwoti tariffarji msemmija fl-Artikolu 1(2) Nru tas-serje || Kodiċi NM || Kodiċi TARIC || Id-deskrizzjoni || Il-perjodu tal-kwota || Il-volum tal-kwota || Dazju fuq il-kwota (%) 09.2632 || ex 2921 22 00 || 10 || Eksametilenediammina (CAS RN 124-09-4) || 1.1-31.12.2013 || 40 000 tunnellata || 0 % 09.2917 || ex 2930 90 13 || 90 || Ċistina (CAS RN 56-89-3) || 1.1-31.12.2013 || 600 tunnellata || 0 % 09.2629 || ex 7616 99 90 ex 8302 49 00 || 85 91 || Manku teleskopiku tal-aluminju għall-użu fil-manifattura tal-bagalji(1) || 1.1-31.12 || 800 000 unità || 0 % 09.2633 || ex 8504 40 82 || 20 || Rettifikatur tal-elettriku, b’kapaċità ta’ mhux aktar minn 1 kVA, għall-użu fil-manifattura tal-apparat li jaqa' fl-intestaturi 8509 80 u 8510(1) || 1.1-31.12 || 4 500 000 unità || 0 % 09.2620 || ex 8526 91 20 || 20 || Assemblaġġ għal sistemi GPS b'funzjoni ta' determinazzjoni tal-pożizzjoni, mingħajr display, u piż ta' mhux aktar minn 2 500 g || 1.1-31.12 || 3 000 000 unità || 0 % || (1) || Is-sospensjoni tad-dazji hija soġġetta għall-Artikoli minn 291 sa 300 tar-Regolament tal-Kummissjoni (KEE) Nru 2454/93 (ĠU L 253 11.10.1993, p. 1). || DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT LIMITAT GĦAD-DĦUL 1. ISEM IL-PROPOSTA: Ir-Regolament tal-Kunsill li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali 2. IL-LINJI BAĠITARJI Kapitolu u artikolu: Il-Kapitolu 12, l-Artikolu 120 L-ammont ibbaġitjat għas-sena 2013: EUR 18 631 800 000 (DB 2013) 3. IMPATT FINANZJARJU ¨ Il-proposta ma għandha l-ebda implikazzjoni finanzjarja X Il-proposta ma għandha l-ebda impatt finanzjarju fuq l-infiq, imma għandha impatt finanzjarju fuq id-dħul. L-effett huwa kif ġej: (EUR miljuni sa punt wieħed deċimali) Linja tal-baġit || Dħul[2] || Perjodu ta’ 6 xhur, li jibda f’jj/xx/ssss || [Sena: 2/2013] L-Artikolu 120 || L-impatt fuq ir-riżorsi proprji || 01/07/2013 || -3,3 (EUR miljuni sa punt wieħed deċimali) Is-sitwazzjoni wara l-azzjoni || [2014 – 2017] L-Artikolu 120 || 6,6 / sena L-ammont totali ta’ dazji mhux miġbura fl-2012, minħabba l-operat tal-kwota tariffarja awtonoma tar-Regolament (UE) Nru 7/2010 huwa stmat li jilħaq l-EUR 54,9 miljun. Iż-żidiet ma’ dan ir-Regolament se jirriżultaw f'żieda annwali ta’ dazji mhux miġbura li huwa stmat li jammontaw għal EUR 8,8 miljun. Fuq il-bażi ta' dan, l-impatt fuq it-telf mid-dħul li jirriżulta minn dan ir-Regolament jista’ jiġi stmat li se jkun EUR 6,6 miljun/sena għall-perjodu bejn l-01.01.2014 u l-31.12.2017 (EUR 8,8 miljun ammont gross x 0,75 u EUR 3,3 miljun għall-perjodu bejn l-01.07.2013 u l-31.12.2013. 4. Il-miżuri kontra l-frodi Sejrin isiru kontrolli fuq l-użu aħħari ta’ xi prodotti koperti b’dan ir-Regolament tal-Kunsill skont l-Artikoli minn 291 sa 300 tar-Regolament tal-Kummissjoni (KEE) Nru 2454/93. [1] ĠU L 3, 7.1.2010, p. 1. [2] Fir-rigward tar-riżorsi proprji tradizzjonali (dazji agrikoli, imposti fuq iz-zokkor, dazji doganali) l-ammonti indikati jridu jkunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir.